CELEX: 32015R1919
Language: lv
Date: 2015-10-26 00:00:00
Title: Padomes Regula (ES) 2015/1919 (2015. gada 26. oktobris), ar ko groza Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi

27.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 281/1
            
         PADOMES REGULA (ES) 2015/1919
   (2015. gada 26. oktobris),
   ar ko groza Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   tā kā:
   
               (1)
            
            
               Ar Padomes Regulu (EK) Nr. 314/2004 (1) tiek īstenoti vairāki pasākumi, kas ir paredzēti Padomes Lēmumā 2011/101/KĀDP (2), tostarp konkrētu fizisku vai juridisku personu, vienību un struktūru līdzekļu un saimniecisko resursu iesaldēšana.
            
         
               (2)
            
            
               Padome 2015. gada 26. oktobrī pieņēma Lēmumu (KĀDP) 2015/1924 (3), ar ko svītro vienu mirušu personu no Lēmuma 2011/101/KĀDP I un II pielikuma.
            
         
               (3)
            
            
               Minētais pasākums ir Līguma darbības jomā, un tādēļ ir nepieciešamas Savienības līmeņa reglamentējošas darbības šā pasākuma īstenošanai, jo īpaši – lai nodrošinātu to, ka uzņēmēji visās dalībvalstīs to piemēro vienādi.
            
         
               (4)
            
            
               Komisija 2015. gada 26. oktobrī pieņēma Īstenošanas regulu (ES) 2015/1921 (4), ar ko svītro vienu mirušu personu no Regulas (EK) Nr. 314/2004 III pielikuma.
            
         
               (5)
            
            
               Tāpēc attiecīgi būtu jāgroza Regulas (EK) Nr. 314/2004 IV pielikums.
            
         
               (6)
            
            
               Turklāt ir lietderīgi iekļaut jaunu noteikumu, lai atbilstu personas datu aizsardzības prasībām.
            
         
               (7)
            
            
               Lai nodrošinātu šajā regulā paredzēto pasākumu iedarbīgumu, šai regulai ir jāstājas spēkā nākamajā dienā pēc tās publicēšanas,
            
         IR PIEŅĒMUSI ŠO REGULU.
   1. pants
   Regulā (EK) Nr. 314/2004 iekļauj šādu pantu:
   
      “11.a pants
      1.   Regulas III pielikumā iekļauj pamatojumu par attiecīgo fizisko vai juridisko personu, vienību vai struktūru iekļaušanu sarakstā.
      2.   Regulas III pielikumā iekļauj, ja iespējams, informāciju, kas nepieciešama, lai identificētu attiecīgās fiziskās vai juridiskās personas, vienības vai struktūras. Attiecībā uz fiziskām personām šāda informācija var ietvert vārdus un uzvārdus, tostarp pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā zināma, kā arī amatu vai profesiju. Attiecībā uz juridiskām personām, vienībām un struktūrām šāda informācija var ietvert nosaukumu, reģistrācijas vietu un datumu, reģistrācijas numuru un darījumdarbības vietu.”
   
   2. pants
   Regulas (EK) Nr. 314/2004 IV pielikumu groza saskaņā ar šīs regulas pielikumu.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2015. gada 26. oktobrī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Padomes Regula (EK) Nr. 314/2004 (2004. gada 19. februāris) par dažiem ierobežojošiem pasākumiem attiecībā uz Zimbabvi (OV L 55, 24.2.2004., 1. lpp.).
   
      (2)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).
   
      (3)  Padomes Lēmums (KĀDP) 2015/1924 (2015. gada 26. oktobris), ar ko groza Lēmumu 2011/101/KĀDP par ierobežojošiem pasākumiem pret Zimbabvi (skatīt šā Oficiālā Vēstneša 10 lpp.).
   
      (4)  Komisijas Īstenošanas regula (ES) 2015/1921 (2015. gada 26. oktobris), ar ko groza Padomes Regulu (EK) Nr. 314/2004 par dažiem ierobežojošiem pasākumiem pret Zimbabvi (skatīt šā Oficiālā Vēstneša 5 lpp.).
   
      PIELIKUMS
      Regulas (EK) Nr. 314/2004 IV pielikuma sadaļā “I. Personas” svītro ierakstu par šādu fizisku personu:
      I.   Personas
      
                   
               
               
                  Vārds (un iespējamie pieņemtie vārdi)
               
            
                  44.
               
               
                  MIDZI, Amos Bernard (Mugenva)